PMIndiaData/PMIndiaSum huggingface dataset:
கடற்படையின் ஐ,என்,எஸ், கல்வாரி நீர் முழ்கிக் கப்பலைப் பிரதமர் நாளை நாட்டுக்கு அர்ப்பணித்து வைக்கிறார்

மும்பையில் நாளை கடற்படையின் ஐ.என்.எஸ். கல்வாரி நீர் முழ்கிக் கப்பலை பிரதமர் திரு. நரேந்திர மோடி நாட்டுக்கு அர்ப்பணித்து வைக்கிறார். ஐ.என்.எஸ். கல்வாரி டீசல் – மின்சாரத்தில் இயங்கும் தாக்குதல் நீர்முழ்கி கப்பலாகும். இந்தக் கப்பலை மசாகான் துறைமுகக் கப்பல் கட்டும் நிறுவனம் இந்திய கடற்படைக்காக உருவாக்கியது. இந்திய கடற்படையில் சேர உள்ள ஆறு இத்தகைய நீர்முழ்கி கப்பல்களில் இது முதலாவதாகும். இந்தியாவில் உற்பத்தி செய்வோம் என்ற திட்டத்தின் குறிப்பிடத் தக்க வெற்றியை இது உணர்த்துகிறது. இந்தக் கப்பல் கட்டும் திட்டம் பிரான்ஸ் ஒத்துழைப்புடைன் மேற்கொள்ளப்படுகிறது. மும்பை கடற்படை துறைமுகத்தில் இந்த நீர்முழ்கிக் கப்பலை பாதுகாப்பு அமைச்சர், மகாராஷ்டிரா மாநிலத்தின் முக்கிய பிரமுகர்கள், கப்பல் படையின் முதுநிலை அதிகாரிகள் முன்னிலையில் பிரதமர் அர்பணித்து வைக்கிறார். நிகழ்ச்சியில் உரையாற்றும் பிரதமர், இந்த நீர்முழ்கிக் கப்பலுக்கு சென்று பார்ப்பார்.
குன்னூரில் புதிய வைரல் தடுப்பு மருந்து உற்பத்திப் பிரிவு அமைப்பதற்கு இந்திய பாஸ்ச்சுவர் நிறுவனத்திற்கு 30 ஏக்கர் நிலத்தை ஒதுக்கீடு செய்யும் திட்டத்திற்கு மத்திய அமைச்சரவை ஒப்புதல்

தமிழ்நாட்டின் குன்னூரில் புதிய வைரல் தடுப்பு மருந்து உற்பத்தி பிரிவு அமைப்பதற்கு இந்திய பாஸ்ச்சுவர் நிறுவனத்திற்கு 30 ஏக்கர் நிலத்தை ஒதுக்கீடு செய்யும் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது. இத்திட்டத்தின் கீழ், வைரல் தடுப்பு மருந்து (சின்னம்மை தடுப்பு மருந்து, மூளை வீக்கத்திற்கான தடுப்பு மருந்து), ஆண்டி சீரா (பாம்பு விஷம் மற்றும் நாய்க்கடிக்கு எதிரான மருந்து) ஆகியவை குன்னூரில் உள்ள இந்திய பாஸ்ச்சுவர் நிறுவனத்தில் தயாரிக்க இந்தத் திட்டம் வழிவகுக்கும். இத்திட்டத்திற்கான நிலம் இலவசமாக மாற்றித்தரப்படும். இத்திட்டத்திற்கான நிலம், மத்திய சுகாதாரம் மற்றும் குடும்பநல அமைச்சகத்தால் தொழில் பிரிவிலிருந்து நிறுவனப் பிரிவுக்கு மாற்றப்படும். பலன்கள் : இந்த நில ஒதுக்கீடு, குழந்தைகளுக்கான உயிர்காக்கும் தடுப்பு மருந்துகளைத் தயாரிப்பதற்கும், நாட்டின் தடுப்பு மருந்து பாதுகாப்பை வலுப்படுத்துவதற்கும், செலவைக் குறைப்பதோடு தற்போது இறக்குமதி செய்யப்படும் இவற்றுக்கு மாற்றாகவும் அமையும்.